รู้สึกว่าช่วงนี้เราจะอารมณ์ขึ้นๆลงๆบ่อยมากบางครั้งก็โกรธโดยไม่ทราบสาเหตุแถมช่วงนี้ยังเป็นเบลอๆค่ะ รู้สึกทำอะไรก็เบื่อบางครั้งก็คิดถึงเรื่องเดิมๆที่เคยผ่านมาก็เกิดอาการเศร้า ตัดพ้อกับตัวเองทั้งที่มันเป็นเรื่องที่มันไม่ใช่เรื่องเศร้า ดูหนังดูอะไรก็จะเริ่มมีอาการเศร้าและร้องไห้ทั้งที่แต่ก่อนเราไม่เคยเป็น จึงอยากทราบว่าเราเป็นโรคอะไรมั้ย หรือเราคิดไปเอง
สวัสดีค่ะ อาการมีอารมณ์ขึ้นๆลงๆบ่อย โกรธไม่ทราบสาเหตุ เศร้าดังกล่าวมานั้น อาจจะเป็นการเปลี่ยนแปลงทางอารมณ์ที่เกิดขึ้นได้ในคนทั่วไปเมื่อต้องเผชิญกับปัญหาหรือการเปลี่ยนแปลงต่างๆในชีวิต หรืออาจเป็นภาวะผิดปกติต่างๆเช่นภาะซึมเศร้า โรคซึมเศร้า มีอารมณ์ 2 ขั้วโดยอาการที่อาจเข้าข่ายว่ามีโรคซึมเศร้า เช่นมีความรู้สึกหดหู่ที่เป็นอยู่ตลอดเวลา เกิน 2 สัปดาห์ ไม่มีช่วงที่ดีขึ้น มีพฤติกรรมการกิน การนอนที่เปลี่ยนแแปลงไป รู้สึกเบื่อทำอะไรที่เคยชอบทำก็ไม่สนุก มีความคิดอยากฆ่าตัวตายถ้ามีอาการที่เข้าข่ายว่าเป็นโรคซึมเศร้าได้ควรไปพบแพทย์เพื่อตรวจเพิ่มเติม ในเบื้องต้นให้พูดคุยกับผู้ที่ไว้ใจได้เพื่อระบายปัญหา หาสิ่งที่ชอบทำเพื่อเบี่ยงเบนความสนใจจากเรื่องเศร้าหรือเรื่องที่ทำให้หงุดหงิด